Document ID: /fineweb-2-swissfilter-quality_10-filterrobots/filtered/01798.jsonl.gz/2245

Wier hii Summer u Bärgzyt ischt da,
äs ischt streng, aber mengischt düe wier sogar äs Jützi la ga,
Chüe mälchä, Chalber trehä u mischtä,
u mengischt muessme de nug bschüttä.
Chesä u si putzä u nug ä Ziger mache,
das brucht Zyt für all die Sache,
düre Tag ga höuwe i Grund,
hoffentlig bliibe wer gsund.
Am Abe we d’Sunna hinderem Grat undergiit,
u ds Gficht im Läger graset u sig langsam niiderliit,
de sitze wier vor äm Stafel u äs ischt so wiit,
endlig cha ma se gniesse die schöeni Bärgzyt.
SARA AESCHLIMANN, ADELBODEN / LÜTZELFLÜH